text: Rockere festede fredeligt 
  14 maj 2017 kl. 05.08
  Det forløb helt fredeligt da omkring et par hundrede rockere og andre gæster lørdag eftermiddag og aften mødte op til fest hos Bandidos i Esbjerg. Det oplyser Syd- og Sønderjyllands Politi søndag morgen.
  På forhånd havde Syd- og Sønderjyllands Politi og Esbjerg Kommune gjort forberedelser til festen. Der var indført midlertidig standsningsforbud flere steder i nabolaget til Bandidos-klubhuset i Finandsgade.
  En løsning, der både gav plads til at parkere motorcyklerne, og til at borgerne kunne parkere deres biler tæt ved deres boliger i Finlandsgade.
  Ifølge politiet sluttede rockerfesten forholdsvist tidligt lørdag aften.
  - Vi var til stede ved Bandidos-klubhuset og holdt øje med, hvad der foregik. Det hele gik dog stille og roligt uden det store besvær for politiet, siger vagtchef Erik Lindholdt, Syd- og Sønderjyllands Politi, søndag morgen til TV SYD
  